Na temelju članka 289. Zakona o socijalnoj skrbi („Narodne novine“, broj 18/22, 46/22, 119/22 i 71/23) i članka 31. Statuta Općine Povljana („Službeni glasnik Zadarske županije“, broj 13/21 i 11/23) Općinsko vijeće Općine Povljana na svojoj 18. sjednici održanoj dana 14. prosinca 2023. godine donosi

II. Izmjene i dopune Programa za ostvarivanje prava na pomoć za podmirenje dijela troškova stanovanja i jednokratne novčane potpore u Općini Povljana za 2023. godinu

Članak 1.

Programom za ostvarivanje prava na pomoć za podmirenje dijela troškova stanovanja i jednokratne novčane potpore u Općini Povljana za 2023. godinu (dalje: Program), propisuju se mjere, obujam i način pružanja pomoći poradi zaštite životnog standarda i zbrinjavanja socijalno ugroženih osoba na području Općine Povljana.

Općina Povljana u 2023. godini u svom Proračunu za potrebe socijalne skrbi utrošeno je sredstava u iznosu od 149.053,00 EUR.

Članak 2.

Po pojedinom obliku, mjeri i načinu pružanja pomoći kategorijama stanovništva u stanju socijalne potrebe iskazanim u članku 2. ovog Programa, utrošena su slijedeća sredstva:

1. Jednokratne pomoći socijalno ugroženim mještanima:
* Pomoć obiteljima i kućanstvima 1.420,00 EUR
* Pomoć osobama s invaliditetom 1.800,00 EUR
* Tekuće donacije građanima i kućanstvima
* Pomoć i njega u kući 500,00 EUR
* Stanovanje 500,00 EUR
* Prehrana 400,00 EUR
1. Subvencije javnog prijevoza građana 1.200,00 EUR

 3. Subvencije i jednokratne pomoći radi poticanja života na otoku i provođenja populacijske politike:

* naknade za novorođenu djecu 5.973,00 EUR
* sufinanciranje smještaja djece u DV „Paški mališani“ Pag- Područni odjel Povljana 95.561,00 EUR
* Sufinanciranje smještaja djece u DV „Latica“ u Zadru 0,00 EUR
* Prigodni poklon paketi za djecu (Božić, Uskrs) 1.400,00 EUR
* Sufinanciranje troškova prijevoza srednjoškolskih učenika 1.950,00 EUR
* Sufinanciranje nabave šk. materijala za učenike Osnovne škole s područja Općine Povljana 2.320,00 EUR
* Sufinanciranje izleta „Škola u prirodi“ 660,00 EUR
* Sufinanciranje maturalne zabave učenicima srednje škole „Bartula Kašića“ Pag 796,00 EUR
* Sufinanciranje nabave udžbenika za učenike srednjih škola s područja Općine Povljana 960,00 EUR
* Stipendiranje studenata s područja Općine Povljana 9.500,00 EUR
* Prigodna pomoć starijim osobama sa područja Općine Povljana (Božić, Uskrs) 23.613,00 EUR

Članak 3.

Pomoć i visina pomoći iz članka 2. ovog Programa, ostvarili su se sukladno proračunskim mogućnostima Općine Povljana za tekuću godinu.

Članak 4.

Ove II. Izmjene i dopune Programa za ostvarivanje prava na pomoć za podmirenje dijela troškova stanovanja i jednokratne novčane potpore u Općini Povljana za 2023. godinu stupaju na snagu osmog dana od dana objave u „Službenom glasniku Zadarske županije“.

KLASA:550-01/23-01/2

URBROJ:2198-25-01-1-23-1

Povljana, 14. prosinca 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Škoda